Source: https://www.bbsk.sk/Ob%C4%8Dan/Doprava.aspx
Timestamp: 2020-06-01 16:56:07+00:00

Document:
Úvod Občan Doprava
Zoznam dopravných licencií a autobusových liniek
Tarifné podmienky prímestskej autobusovej dopravy
Dispečingy regionálnej správy ciest
Odbor verejnej dopravy
plní úlohy týkajúce sa poskytovania a realizácie služieb v oblasti verejnej dopravy
zabezpečuje dopravnú obslužnosť v rámci regiónu, vypracováva strategické plány v oblasti verejnej dopravy, pripravuje a realizuje koncepcie jej rozvoja a poskytuje metodickú podporu dopravcom v pôsobnosti Banskobystrického samosprávneho kraja
Rámcový návrh Cestovného poriadku ŽSR (GVD) pre obdobie 2020/2021 - pripomienkovanie do 10.06.2020
V zmysle „Harmonogramu prác pre zostavu GVD 2020/2021“ bol zo strany ŽSR, ako manažéra infraštruktúry, Banskobystrickému samosprávnemu kraju predložený Rámcový návrh Cestovného poriadku ŽSR pre obdobie platnosti 2020/2021. Tento rámcový návrh je pracovným návrhom cestovného poriadku verejnej železničnej osobnej dopravy, ktorý vstúpi do platnosti od celoštátnej zmeny cestovných poriadkov od 13. decembra 2020, spracovaným na základe objednávky železničných podnikov. Banskobystrický samosprávny kraj je podľa § 38 písm. b) zákona č. 514/2009 Z. z. o doprave na dráhach oprávnený sa vyjadrovať k tvorbe cestovného poriadku vnútroštátnej osobnej dopravy z hľadiska zabezpečenia dopravnej obslužnosti kraja, obcí, združenia obcí a mestských aglomerácií a za týmto účelom predložený rámcový návrh predkladá na pripomienkovanie verejnosti.
2. zmena Cestovného poriadku ŽSR (GVD) pre obdobie 2019/2020 od 14.06.2020
2. zmena Cestovného poriadku verejnej železničnej osobnej dopravy, spracovaná zo strany ŽSR, ako manažéra infraštruktúry, na základe objednávky železničných podnikov vstúpi do platnosti od 14. júna 2020.
Mimoriadna zmena cestovného poriadku liniek prímestskej autobusovej dopravy BBSK od 01.06.2020
Banskobystrický samosprávny kraj, ako príslušný dopravný správny orgán podľa ustanovení § 40 ods. 2 písm. c) a § 43 písm. c) zákona č. 56/2012 Z. z. o cestnej doprave v znení neskorších predpisov (ďalej len „zákon“) a objednávateľ dopravných služieb vo verejnom záujme podľa § 43 písm. d) zákona, na základe uznesenia vlády SR č. 111/2020 o vyhlásení mimoriadnej situácie pre územie SR od 12.03.2020 od 06:00 h podľa § 8 zákona NR SR č. 42/1994 Z. z. o civilnej ochrane obyvateľstva v znení neskorších predpisov v súvislosti s ohrozením verejného zdravia II. stupňa z dôvodu ochorenia COVID-19 spôsobeným korona vírusom SARS-CoV-2 na území SR a z toho vyplývajúcich prijatých opatrení na predchádzanie vzniku a šíreniu tohto prenosného ochorenia vydaných v súvislosti s vývojom epidemiologickej situácie a následnú zmenu požiadaviek verejnosti na dopravné služby, v zmysle § 15 ods. 3 a 4 zákona nariadil mimoriadnu zmenu cestovného poriadku liniek pravidelnej vnútroštátnej prímestskej autobusovej dopravy.

References: § 38
 § 40
 § 43
 § 43
 § 8
 § 15